จัดการกับความรู้สึกผิดในแบบที่พอดี
ความรู้สึกผิดคืออารมณ์ความรู้สึกที่มีประโยชน์ เพราะมันช่วยทำให้เราโตขึ้นและเรียนรู้จากพฤติกรรมที่มีความหยาบคายและอันตรายทั้งต่อตัวเราเองและคนอื่นๆ และเมื่อความรู้สึกผิดเกิดขึ้นมาจากการที่เราทำร้ายคนอื่น หรือการที่เราส่งผลกระทบเชิงลบที่ไม่ควรจะเกิดออกไปยังคนอื่น แสดงว่านี่คือการส่งสัญญาณเตือนให้เราเปลี่ยนแปลงพฤติกรรมตัวเอง (หรือไม่งั้นก็ต้องเสี่ยงกับผลลัพธ์ที่ตามมา) ซึ่งความรู้สึกผิดในแบบที่ “พอดี” จะเป็นแนวทางในการเปลี่ยนแปลงพฤติกรรมและปรับเปลี่ยนความรู้สึกของเราให้รู้ว่าอะไรเป็นสิ่งที่สามารถยอมรับได้และอะไรที่ไม่สามารถยอมรับได้ ตัวอย่างเช่น หากความรู้สึกผิดของคุณมาจากการที่คุณกระจายข่าวลือเกี่ยวกับเพื่อนร่วมงานของคุณเพื่อที่ตัวคุณจะได้เลื่อนขั้นไปอยู่ในตำแหน่งของพวกเขา นั่นแสดงว่าคุณรู้สึกผิดในแบบที่พอดี แต่ถ้าหากคุณได้เลื่อนขั้นเพราะคุณมีคุณสมบัติที่เหมาะสมมากขึ้นแต่ว่าคุณก็ยังรู้สึกผิดอยู่ดี นั่นแสดงว่าคุณกำลังรับมืออยู่กับความรู้สึกผิดในแบบที่ไม่พอดีอยู่ การให้อภัยอย่างการให้อภัยคนอื่นนั้น บางทีก็อาจจะเป็นสิ่งที่ทำได้ยาก ซึ่งวิธีการสำคัญในการให้อภัยตัวเอง มีดังนี้  รับรู้ถึงความเจ็บปวดที่แท้จริงโดยที่ไม่ต้องไปทำให้สิ่งแย่ๆ ที่เกิดขึ้นนั้นดูเวอร์หรือดูเล็กน้อยจนเกินไป จัดการกับสิ่งแย่ๆ ที่เกิดขึ้นแค่ในระดับที่อยู่ในความรับผิดชอบของคุณ เพราะว่าบางทีอาจจะมีบางสิ่งบางอย่างที่คุณน่าจะทำให้แตกต่างไปจากเดิมได้ แต่คุณก็อาจจะไม่จำเป็นต้องไปรับผิดชอบกับทุกสิ่งทุกอย่าง เพราะถ้าคุณประเมินความรับผิดชอบของตัวเองไว้สูงเกินไป นั่นอาจจะทำให้ความรู้สึกผิดอยู่ติดกับตัวคุณนานเกินควรได้ ทำความเข้าใจสภาวะจิตใจของตัวเองในช่วงเวลาของการกระทำแย่ๆ พวกนั้น พูดคุยกับคนอื่นๆ ที่ได้รับผลกระทบในเชิงลบจากการกระทำของคุณ ซึ่งการขอโทษจากใจจริงอาจจะเป็นสิ่งที่ช่วยคุณได้ เพราะมันเป็นเรื่องสำคัญที่คุณและคนอื่นๆ จะรู้ว่าคุณมีความตระหนักในสิ่งแย่ๆ ที่เกิดขึ้น และมีความชัดเจนว่าการกระทำแบบไหนที่ควรจะถูกนำมาชดเชยและเพื่อเป็นการขอโทษ การมัวแต่รู้สึกผิดและไม่ทำการแก้ไขหรือปรับเปลี่ยนในสิ่งที่จำเป็นคือวิธีการลงโทษตัวเองดีๆ นี่เอง และที่แย่ไปกว่านั้น พฤติกรรมเหล่านี้มีแต่จะทำให้คุณรู้สึกละอายเกินกว่าจะทำบางสิ่งบางอย่างที่จริงๆ แล้วน่าจะช่วยได้ ซึ่งการปรับปรุงแก้ไขใหม่อีกครั้งนั้นหมายถึง การเก็บความทะนงตัวของตัวเองเอาไว้ก่อนและเชื่อมั่นว่าคนอื่นๆ จะยินดีในสิ่งที่คุณทำเพื่อแก้ไขต้นตอของความรู้สึกผิดที่เกิดขึ้น หากการขอโทษคือวิธีการชดเชยสิ่งแย่ๆ ของคุณ ให้คุณพยายามหลีกเลี่ยงการตัดสินในสิ่งที่คุณทำไปแล้ว หรือไปชี้ให้เห็นถึงส่วนต่างๆ ของสถานการณ์ที่ไม่ได้อยู่ในความรับผิดชอบของคุณ แค่ให้คุณรับรู้ถึงความเจ็บปวดของคนอื่นโดยที่ไม่ต้องชี้แจงเหตุผลอะไรมากมายหรือพยายามไปทบทวนรายระเอียดต่างๆ ของสถานการณ์นั้น มันอาจจะง่ายกว่ามากหากคุณขอโทษสำหรับคำพูดที่คุณได้พูดออกไปโดยไม่คิดไตร่ตรองก่อน ซึ่งอาจจะเป็นคำพูดที่ทำให้คนอื่นรู้สึกเจ็บปวด แต่เมื่อใดที่พฤติกรรมนั้นได้ทอดข้ามผ่านบางช่วงเวลาไปแล้ว คุณอาจจะพูดได้ว่าตัวเองลืมที่จะใส่ใจกับความทุกข์ใจของคนรักของคุณในเรื่องความสัมพันธ์ของตัวเองมาเป็นเวลาหลายปีแล้ว ซึ่งต่อไปนี้คุณก็จะให้ความจริงใจและความสุภาพต่ออีกฝ่ายให้มากขึ้นกว่าเดิม การเขียนไดอารี่เกี่ยวกับรายละเอียด ความรู้สึก และความทรงจำต่างๆ ของสถานการณ์ที่เกิดขึ้น สามารถช่วยทำให้คุณเรียนรู้เกี่ยวกับตัวเองและการกระทำต่างๆ ของตัวเองได้ ซึ่งการพยายามปรับปรุงพฤติกรรมของตัวเองในอนาคตคือวิธีที่ดีในการบรรเทาความรู้สึกผิด เพราะสิ่งที่คุณเขียนบันทึกไว้อาจจะตอบคำถามต่อไปนี้ได้  คุณรู้สึกยังไงกับตัวเองและกับทุกคนที่เกี่ยวข้องในช่วงก่อน ระหว่าง และหลังจากที่เกิดสถานการณ์แย่ๆ นั้น? อะไรคือความต้องการของคุณในตอนนั้น และคุณได้ความต้องการนั้นหรือไม่? ถ้าไม่ได้ ทำไมถึงเป็นแบบนั้นล่ะ? คุณมีแรงจูงใจให้ตัวเองทำการกระทำแบบนี้หรือเปล่า? อะไรหรือใครที่เป็นแรงกระตุ้นให้คุณทำพฤติกรรมแบบนี้? อะไรคือมาตรฐานการตัดสินใจในสถานการณ์แบบนี้? มาตรฐานพวกนั้นเป็นมาตรฐานของคุณ ของพ่อแม่คุณ เพื่อนๆ ของคุณ คู่สมรสของคุณ หรือมาจากสถาบันบางสถาบันอย่างเช่น สถาบันกฎหมายหรือเปล่า? มาตรฐานการตัดสินเหล่านี้มันเหมาะสมหรือไม่ และถ้าเหมาะสม คุณรู้ได้ยังไงว่ามันเหมาะสม? เราต่างก็รู้ว่ามันเป็นไปไม่ได้ที่เราจะเปลี่ยนแปลงอดีต ดังนั้น หลังจากที่ได้ใช้เวลาเรียนรู้จากการกระทำของตัวเอง และทำการชดใช้และแก้ไขเท่าที่ทำได้แล้ว มันเป็นสิ่งสำคัญที่เราจะต้องไม่ไปยึดติดอยู่กับสิ่งที่เกิดขึ้นนานจนเกินไป ดังนั้น ให้คอยเตือนตัวเองไว้ว่ายิ่งคุณเลิกรู้สึกผิดเร็วมากเท่าไร คุณก็จะยิ่งสามารถเพิ่มโฟกัสไปที่เรื่องอื่นๆ และส่วนต่างๆ ในชีวิตคุณที่เป็นปัจจุบันได้มากขึ้นกว่าเดิม ประโยชน์อีกอย่างหนึ่งของการเขียนไดอารี่เพื่อจัดการกับความรู้สึกผิดคือ คุณสามารถติดตามความรู้สึกต่างๆ ของตัวเองเพื่อแสดงให้ตัวเองเห็นว่าความรู้สึกผิดนั้นสามารถลดลงได้รวดเร็วแค่ไหนเมื่อเราพยายามจัดการกับมัน และที่สำคัญไปกว่านั้นก็คือ การเขียนโน้ตว่าการชดใช้และแก้ไขสถานการณ์นั้นเปลี่ยนแปลงสถานการณ์แย่ๆ ได้อย่างไรบ้าง จะช่วยทำให้คุณภูมิใจในความก้าวหน้าของตัวเองและภูมิใจในวิถีทางที่ถูกต้อง เพราะคุณได้ใช้ความรู้สึกผิดของตัวเองในทางที่เป็นประโยชน์
ทำความรู้จักกับความรู้สึกผิดประเภทนี้และจุดประสงค์ของมัน. ให้อภัยตัวเอง. ทำการชดเชยหรือแก้ไขปรับเปลี่ยนให้เร็วที่สุดเท่าที่จะทำได้. เริ่มเขียนไดอารี่. ยอมรับว่าตัวเองทำผิดพลาดและเดินหน้าต่อไป.
https://www.wikihow.com/Deal-with-Guilt
Dealing with Proportionate Guilt